Anders Christiansen

Anders Bleg Christiansen (sündinud 8. juunil 1990 Kopenhaagenis) on Taani jalgpallur, kes mängib Rootsi kõrgliigaklubis Malmö ja Taani jalgpallikoondises.

Ta alustas klubikarjääri Taani klubis Lyngby BK ning debüteeris hooajal 2008/09 Taani esiliigas. Taani kõrgliigas mängis ta esmakordselt hooajal 2010/11.

Aastatel 2012–2015 mängis ta Taani kõrgliigaklubis FC Nordsjælland.

2015. aasta jaanuaris siirdus ta Itaalia kõrgliigaklubisse ChievoVerona, kuid sai seal vähe mänguaega.

2016. aasta jaanuaris sõlmis ta lepingu Malmöga. Aastatel 2016 ja 2017 tuli ta Malmöga Rootsi meistriks. 16. oktoobril 2017 lõi ta 3:1 võidumängus IFK Norrköpingi üle kaks väravat ja andis lisaks väravasöödu. See mäng kindlustas kolm vooru enne hooaja lõppu Malmöle järjekordse Rootsi meistritiitli. 2017. aastal lõi Christiansen Rootsi kõrgliigas viis väravat ja andis seitse väravasöötu ning valiti hooaja lõpus liigahooaja parimaks poolkaitsjaks ja väärtuslikumaks mängijaks.

2018. aasta jaanuaris asus ta mängima Belgia kõrgliigaklubis Gent, kuid sarnaselt ChievoVeronas oldud ajaga ei saanud ta ka seal piisavalt mänguaega.

2018. aasta juulis naasis Christiansen Malmösse. Pärast seda, kui Markus Rosenberg mängijakarjääri lõpetas, määrati Christiansen 2020. aasta juunis Malmö uueks kapteniks."Anders Christiansen ny lagkapten i Malmö FF". mff.se. Malmö FF. 5.6.2020. Vaadatud 5.7.2022 2020. aastal lõi Christiansen Rootsi kõrgliigas 13 väravat ja tuli Malmöga taas Rootsi meistriks. 2020. aastal valiti Christiansen taas Rootsi kõrgliiga hooaja väärtuslikumaks mängijaks. Malmöga võitis ta neljanda Rootsi meistritiitli 2021. aastal.

Taani jalgpallikoondises debüteeris Christiansen 31. jaanuaril 2013 sõprusmängus Mehhiko vastu. Ta kuulus Taani koondisse 2021. aasta Euroopa meistrivõistlustel, kuid üheski mängus ta väljakule ei pääsenud.https://www.transfermarkt.com/anders-christiansen/nationalmannschaft/spieler/77259 (vaadatud 5.7.2022)

 Saavutused 
Malmö FF
Allsvenskan: 2016, 2017, 2020, 2021
Svenska Cupen: 2021–22

 Viited 

Kategooria:Taani jalgpallurid
Kategooria:Malmö FF jalgpallurid
Kategooria:Serie A mängijad
Kategooria:Sündinud 1990